
АЛЕКСА БУХА

А

кадемик проф. др Алекса Буха рођен je 21. но­вем­бра 1939. у селу Рибари, које je тада ад­­ми­­нистративно припадало не­ве­сињ­ском срезу, а са­­да општини Гацко. Оца je из­губио у прољеће 1942. године. Ос­нов­ну школу похађао je у Фојници, нижу гим­на­зи­ју у Београду, а вишу у Мо­­стару. Од 1959. до 1964. године студирао je фи­ло­зофију и гер­ма­нис­тику на Филозофском фак­ул­те­ту у Са­ра­је­ву. У том периоду, школске 1962/63. го­ди­не, студирао je на Слободном уни­вер­зитету у (Западном) Бер­лину. Послије завршетка сту­дија, ра­дио je као сек­ретар часописа „Преглед” у Са­ра­је­ву до 1971, када је иза­­бран за асистента на Од­сје­ку за филозофију и социо­логију као већ релативно афирмисан мла­ди научни посленик. На Фило­зоф­ском факултету у Сарајеву од­бра­нио je док­торску ди­сертацију из фило­зофије 2. јула 1975. и исте године изабран je за доцента. У звање ванредног профе­сора биран је 1980, a редовног 1986. године, на пред­мету Историја фи­ло­зофије од Канта до Хусерла. Oд 1998. до 2008. предавао је Исто­рију фи­ло­­зо­фије на Филозофском фа­кул­те­ту у Бањој Луци, а затим је на истом фа­кул­тету иза­бран за професора еме­ри­туса. Био je на ви­ше студијских боравака у Њема­чкој, Француској, Белгији и Холандији. Двадесет година био је члан ре­дак­ције угледне библиотеке „Логос”. Превео је велики број фи­ло­зоф­ских дје­ла са њемачког језика.

Године 1990. биран je за посланика на листи Срп­ске де­мок­ратске странке у заједничкој скупштини СРБиХ. На лис­ти СДС биран je од краја 1991. до сеп­тем­бра 1998. за посланика у свим са­зивима Народне скуп­­штине Републике Срп­ске, а у сазивима Владе РС од марта 1992. до јануара 1998. био je мини­стар иностраних послова. У том својству учествовао je у пре­го­во­рима који су вођени у вези са статусом РС, од почетка 1992. до 1995, када је потписан Дејтонски ми­ров­ни споразум и призната само­стал­ност Републике Српске као саставног дијела БиХ. Двије године (1996–1998) био је вршилац дужности пред­сједника СДС. Но­си­лац je Ордена Не­ма­њи­ћа и Ордена Његоша I ре­д­а. Био је члан Сената Републике Српске у два сазива.

За дописног члана Академије наука и умјетности Републике Српске иза­бран je 21. јуна 2004, a за ре­дов­ног 5. септембра 2008. године. За члана Пред­сјед­ништва АНУРС-а изабран је 10. де­цем­бра 2008. године.

Објављене књиге: *Karl Korsch. Jedan otvoreni marksizam*, Beograd 1977; *Etika nje*­*mačkog klasičnog idealizma*, Sarajevo 1986; *Ideje versus istorija*, Sara­jevo 1990; *Аргументи за Републику Српску*, Нови Сад 1996. (Arguments en fa­ve­ur de la Republique Serbe, Lausanne 1999); *Ка темељним извјесностима*, Београд 1999; *Филозофски аспекти глобализације*, Бања Лука 2007; *Српска у кон*­*тек*­*сту*, Источно Сарајево 2008; *Филозофска самоподсјећања*, Београд 2010.

Осталe студијe и расправе: *Kritička teorija društva*, Idejne koncepcije u rad­ni­­čkom pokretu, Zagreb 1970; *Moral i povijest*, Dijalog, broj 3–4 (Sarajevo 1987) 9–27; *Ist Hegel einer Rekonstruktion bedürfting*, Archiv für Geschichte der Philo­sophie, Bd. 72, Heft 1 (1990) 9–13; *Moral und Geschichte*, Zur Rekonstruktion der praktischen Philosophie, Stuttgart 1990, 446–460; *Разлози стварања и по*­*сто*­*ја*­*ња Републике Српске*,Република Српска – десет година од Дејтон­ског спо­ра­зума, Бања Лука 2005, 53–85; *Народ*­*ња*­*штво Пера Слијепчевића*, Сабрана дела Пера Слијепчевића, књ. 6, Бања Лу­ка – Београд 2009, 505–509; *Југо*­*сло*­*венство* *Пера Слијепчевића*, Сабрана де­ла Пера Слијепчевића, књ. 7, Бања Лука – Београд 2009, 536–541; *Se ha superado la so*­*cie*­*dad académica?* (*Да ли је академски свијет превазиђен?*), El papel del mun­do académico en la sociedad del future, Barcelona – Banja Luka 2011, 95–107; *Техника и филозофија*, Лето­пис Матице српске 489–4/5 (април–мај 2012) 596–602; *Република Српска и Са*­*везна Репу*­*блика Југославија / Република Србијa: Од могућих реципрочних и (кон)феде*­*ралних веза до специјалних паралелних односа*, Република Српска – двадесет година развоја, Бања Лука 2012, 133–149; *Фило*­*зофски смисао критике и (не)могућност друштвене критике*, Критичко ми­шље­ње – фактор развоја науке и друштва, Бања Лука 2014, 11–19; *Фило*­*зоф*­*ско умијеће Дани*­*ла Басте*,Трибина библиотеке САНУ, година II, број 2, Бео­град 2014, 104–114; *„Мјесто, филозофијe чина” у практичкој фило*­*зо*­*фији*, Искуство мере, Београд 2014, 33–39; *Потреба за државом – нацијом срп*­*ског народа*, Ка српском становишту, Београд 2014, 41–49; *Први свјет*­*ски рат у контексту Младе Босне или шта је превасходило и (на)во*­*дило у Велики рат*,Politeia (Ба­ња Лука 2014) 127–133; *Неуобичајена размишљања о на*­*сто*­*јању и по*­*зва*­*њу Народне скупштине Републике Српске*, Двадесет пет го­дина Народне скуп­штине Републике Српске, Бања Лука 2017, 73–86.